CELEX: 62018TN0599
Language: sl
Date: 2018-10-05 00:00:00
Title: Zadeva T-599/18: Tožba, vložena 5. oktobra 2018 – Aeris Invest/SRB

26.11.2018   
            
            
               SL
            
            
               Uradni list Evropske unije
            
            
               C 427/101
            
         
      Tožba, vložena 5. oktobra 2018 – Aeris Invest/SRB
      (Zadeva T-599/18)
      (2018/C 427/133)
      Jezik postopka: francoščina
      
         Stranki
      
      
         Tožeča stranka: Aeris Invest Sàrl (Luxembourg, Luksemburg) (zastopniki: R. Vallina Hoset, P. Medina Sánchez, in A. Sellés Marco, odvetniki)
      
         Tožena stranka: Enotni odbor za reševanje
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo z dne 14. septembra 2018 razglasi za nično;
               
            
                  —
               
               
                  enotnemu odboru za reševanje naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbo enotnega odbora za reševanje (v nadaljevanju: CRU) z dne 14. septembra 2018, da ne bo naknadno izvedel dokončnega vrednotenja v okviru Odločbe SRB/EES/2017/08 z dne 7. junija 2017 o shemi za reševanje Banco Popular Español, S.A (v nadaljevanju: izpodbijana odločba), navaja dva tožbena razloga:
      
               
                  1.
               
               
                  Prvi tožbeni razlog: kršitev člena 20(11) Uredbe (EU) št.o 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL 2014, L 25, str. 90). Ta razlog je razdeljen na tri dele.
                  
                              —
                           
                           
                              Prvi del se nanaša na trditev, da je v izpodbijani odločbi odločeno o možnosti povračila terjatev ali povečanju vrednosti nadomestila, plačanega, ne da bi bila naknadno opravljena dokončna valorizacija.
                           
                        
                              —
                           
                           
                              Drugi del se nanaša na trditev, da CRU ni prepričal, da so informacije, na katerih je opravljena valorizacija, v največji možni meri nove in popolne, tako, da bi se lahko v celoti priznale vse izgube v zvezi s sredstvi subjekta.
                           
                        
                              —
                           
                           
                              Tretji del se nanaša na kršitev sodne prakse Meroni v delu, v katerem bi morala Komisija potrditi odločbo CRU, da ne zagotovi naknadne izvedbe dokončne valorizacije.
                           
                        
            
               
                  2.
               
               
                  Drugi tožbeni razlog: zloraba pooblastil v izpodbijani določbi in je bila dokazana s skupkom objektivnih, upoštevnih in skladnih indicev. Tožeča stranka v zvezi s tem trdi, da je izpodbijana odločba zaobšla navedeni postopek iz člena 20 Uredbe (EU) št. 806/2014 in da je bil cilj CRU z njenim sprejetjem prikriti dejansko stanje Banco Popular Español, S.A.